फ्रांस आ जर्मनीक कंपनी मधेपुरा मे इलेक्ट्रिक रेल इंजन बनेबाक लेल इच्छुक त अमेरिकी कंपनी चाहैत अछि महोवरा मे बनाबी डीजल रेल इंजन।
 नई दिल्ली । रेलवे मंत्रालय बिहार मे महोवरा आ मधेपुरा मे डीजल आ इलेक्ट्रिक रेल इंजन निर्माण क लेल 29,000 करोड़ टका क परियोजना क प्रस्ताव मंजूरी क लेल कैबिनेट क लग मे पठा देलक अछि।
 जतय मधेपुरा क परियोजना मे सालाना 1200 एचपी क 120 आईजीबीटी-आधारित इलेक्ट्रिक रेल इंजन तैयार करबाक योजना अछि, ओतहि महोवरा इकाई मे प्रति वर्ष 130 डीजल इंजन बनाउल जाएत।
 अधिकारी कहला, 'रेलवे आठ साल क अवधि क दौरान एहि दूनू इकाइ स एक-एक हजार इंजन क खरीद करत। एहि इंजन क खरीद पर अनुमानित रूप स 27,000 करोड़ टका क निवेश कैल जाएत। निजी क्षेत्र क कंपनी क संग कैल गेल अनुबंध सेहो 25 साल क अवधि क लेल एहि इंजन क रखरखाव स संबद्ध होएत।
 हालांकि महोवरा मे रेल इंजन संयंत्र कए 2006 मे आ मधेपुरा संयंत्र कए 2007 मे मंजूरी भेट गेल छल, मुदा संभावित बोली दाताओं द्वारा दिलचस्पी नहि दिखेबाक कारण एहि मे विकास कार्य कए अंजाम नहि देल जा सकल।
 अप्रैल, 2008 मे संयंत्र क स्थापना क लेल रेलवे एकटा निविदा आमंत्रित केने छल। पिछला साल फरवरी मे दूनू संयंत्र क लेल एक-एकटा बोली प्राप्त भेल छल, जे अनुरूप नहि छल। एहि लेल मंत्रालय एकरा विभागीय इकाइ क रूप मे स्थापित करबाक फैसला केेलक। तीनटा कंपनी मैसर्स आल्सटॉम, फ्रांस, मैसर्स बोम्बाडियर और मैसर्स सीमेंस, जर्मनी मधेपुरा मे इलेक्ट्रिक रेल इंजन निर्माण इकाई स्थापित करबा मे दिलचस्पी देखेलक अछि। ओतहि जीई इंडिया आ ईएमडी, यूएसए कए पिछला साल महोवरा मे डीजल रेल इंजन निर्माण इकाई क लेल सूची मे शामिल कैल गेल छल। 